作者：刘辰翁
词牌/韵律：大圣乐

paragraphs: 芳草如云，飞红似雨，卖花声过。
况回首、洗马塍荒，更寒食、宫人斜闭，烟雨铜驼。
提壶卢何所得酒，泥滑滑、行不得也哥哥。
伤心处，斜阳巷陌，人唱西河。
天下事，不如意十常八九，无奈何。
论兵忍事，对客称好，面皱如靴。
广武噫嘻，东陵反覆，欢乐少兮哀怨多。
休眉锁。
问朱颜去也，还更来麽。